[ca] Aquest treball de fi de grau se centra en l'anàlisi de dues tècniques quirúrgiques refractives molt comunes en l'actualitat: LASIK (Laser-Assisted in Situ Keratomileusis) i la implantació d'una lent intraocular fàquica. A través d'una revisió bibliogràfica recent, s'estableix un marc teòric complet sobre ambdues tècniques. A més, es realitza un estudi pràctic mitjançant enquestes a 14 pacients, 7 dels quals han estat sotmesos a la tècnica LASIK i 7 a la implantació d'una lent intraocular fàquica. Les enquestes avaluen els coneixements previs i postoperatoris dels pacients i valoren la seva experiència visual després de la cirurgia. Els resultats obtinguts s'analitzen per reforçar la informació teòrica i proporcionar eines addicionals per obtenir conclusions i coneixements més profunds. La tècnica LASIK destaca per la seva capacitat de modificar la curvatura corneal, amb un alt grau de satisfacció dels pacients i una ràpida recuperació visual. Tot i això, presenta inconvenients com la necessitat d'un espessor corneal mínim i la possibilitat d'efectes secundaris com la síndrome de l'ull sec. La tècnica d'implantació d'una lent intraocular fàquica, per altra banda, es presenta com una alternativa per a pacients amb elevats errors refractius o amb espessor corneal insuficient per a LASIK. Aquest procediment, reversible i amb un menor risc de síndrome d'ull sec, permet una correcció efectiva d'altes ametropies amb excel·lents resultats refractius. No obstant, té un cost més elevat i augmenta el risc de complicacions intraoculars. La discussió final aborda els avantatges i inconvenients de cadascuna de les tècniques, oferint una opinió personal basada en la revisió exhaustiva de la literatura, les respostes dels pacients i els coneixements adquirits durant el grau d'Òptica i Optometria.

[en] This thesis focuses on the analysis of two very common refractive surgical techniques: LASIK (Laser-Assisted in situ Keratomileusis) and phakic intraocular lens implantation. Through a recent literature review, a complete theoretical framework of both techniques is established. In addition, a practical study is performed by surveying 14 patients, 7 of whom have undergone LASIK and 7 of whom have undergone phakic intraocular lens implantation. The surveys evaluate the patients' preoperative and postoperative knowledge and assess their visual experience after surgery. The results obtained are analyzed to reinforce the theoretical information and provide additional tools to obtain conclusions and deeper knowledge. LASIK stands out for its ability to modify corneal curvature, with a high degree of patient satisfaction and rapid visual recovery. Even so, it has drawbacks such as the need for minimal corneal thickness and the possibility of side effects such as dry eye syndrome. The phakic intraocular lens implantation technique, on the other hand, is presented as an alternative for patients with high refractive errors or insufficient corneal thickness for LASIK. This procedure, reversible and with a lower risk of dry eye syndrome, allows effective correction of high ametropia with excellent refractive results. However, it has a higher cost and increases the risk of intraocular complications. The final discussion addresses the advantages and disadvantages of each of the techniques, offering a personal opinion based on the exhaustive review of the literature patient responses and knowledge acquired during the degree in Optics and Optometry.